Recommended byColombia
ఈ కథను ఎన్నుకోవడానికి కారణం..?
ఈ సినిమా ప్రారంభంకాక ముందు చాలా రోజులుగా చరణ్ తో నేను ట్రావెల్ అవుతున్నాను. కొత్తగా ఓ సినిమా చేయాలనేది చరణ్ ఆలోచన. అతనికి బాగా నచ్చిన కథ 'తని ఒరువన్'. అదే విషయాన్ని నాకు చెప్పాడు. నేను రెండు రోజుల సమయం తీసుకొని నేను అసలు చేయగలనో.. లేదో అని ఆలోచించుకొని అప్పుడు మొదలుపెట్టాం.
ఓ రీమేక్ సినిమాను డైరెక్ట్ చేయడం ఎలా అనిపించింది..?
రీమేక్స్ చేయడమనేది చాలా కష్టమైన జాబ్. నా కథ అయితే నాకొక ఇమాజినేషన్ ఉంటుంది. నా మీద నాకు నమ్మకం ఉంటుంది. వేరే కథను అడాప్ట్ చేసుకొని సినిమా చేసేప్పుడు ప్రెషర్ ఉంటుంది. నా చివరి రీమేక్ సినిమా ఇదే. ఇకపై రీమేక్&zwnj;ల జోలికి వెళ్లను.
చరణ్ ఈ సినిమా కోసం సిక్స్ ప్యాక్ చేశారు. కథకు అది అవసరమా..?
చరణ్ ఈ సినిమాలో పాత్ర ఫిట్ గా ఉండాలనుకున్నారు. ప్రతిదీ పెర్ఫెక్ట్ గా ఉండాలని భావించారు. అందరూ సిక్స్ ప్యాక్ చేస్తారు. కాన్ని దాన్ని మైంటెన్ చేయగలగాలి. ఈ సినిమా కోసం ఆయన ఎంతో కష్టపడ్డాడు. ఐదారు రోజులైతే రోజులో 24 గంటలు డిప్స్ చేస్తూనే ఉన్నారు.
చరణ్&zwnj;తో కలిసి సినిమా చేయడం ఎలా అనిపించింది..?
బయట ఆయనకున్న ఇమేజ్ వేరు.. పెర్శనల్&zwnj;గా ఆయన ఆటిట్యూడ్ వేరు. మంచి మనసున్న వ్యక్తి చరణ్. అంత కమిట్మెంట్ తో, నిజాయితీతో ఉండే వ్యక్తిని నేను ఎక్కడా చూడలేదు. డైరెక్టర్ కి ఎంత స్వేచ్చనివ్వాలో అంతా ఇచ్చారు. నేను చెప్పింది చేశారు. తనొకసారి మాట ఇస్తే.. మనం మర్చిపోతామేమో గానీ అతను మాత్రం మర్చిపోరు.
మ్యూజిక్ డైరెక్టర్ &lsquo;హిప్ హాప్ తమిజా&rsquo; ఎవరి ఛాయిస్?
ప్రతీదీ కొత్తగా ఉండాలని భావించాము. అలానే మ్యూజిక్ కూడా ఈ సినిమాకు అతడు అందించిన బ్యాక్ గ్రౌండ్ స్కోర్ హైలైట్ గా నిలుస్తుంది.
చిరంజీవి గారు ఓ స్టేజ్ మీద సూరేంద్రరెడ్డి కథ చెప్తే నేను చేయడానికి రెడీ అన్నారు. ఆయనతో సినిమాచేసే ఆలోచన ఉందా..?
నూటికి నూరు శాతం చిరంజీవి గారితో కలిసి పని చేయబోతున్నాను. కథ అంతా సిద్ధంగా ఉంది. వచ్చే ఏడాది ఆయన వీలు బట్టి సినిమా మొదలుపెడతాం. సినిమా చేయడమైతే పక్కా. యాక్షన్ ఎంటర్టైనర్ నేపధ్యంలో సినిమా చేస్తాను.
నెక్స్ట్ ప్రాజెక్ట్స్..?
నిర్మాతగా మారి చిన్న సినిమాలు నిర్మించాలనుకుంటున్నాను. ఈ సినిమా రిజల్ట్&zwnj;ను బట్టి ఆధారపడి ఉంటుంది.